**REFERAT AF EKSTRAORDINÆR GENERALFORSAMLING**

**Mandag den 13. juni 2016 kl. 19.30**

i Medborgerhuset Egedal.

1. **Valg af dirigent**

Formanden bød velkommen og foreslog Joan Agami Hansen, Nr. 24, som dirigent. Joan accepterede og blev valgt til posten.

Dirigenten konstaterede, at den ekstraordinære generalforsamling var lovlig indkaldt iht. foreningens vedtægter.

Dirigenten foretog stemmeoptælling og konstaterede at 13 medlemmer var fremmødt, 3 medlemmer var repræsenteret ved fuldmagt og 4 medlemmer var ikke fremødt.

Dirigenten gav herefter ordet til formanden.

1. **Bestyrelsens fremstilling af valgtemaer**

Formanden orienterede om

* At baggrunden for den ekstraordinære generalforsamling er en generalforsamlingsbeslutning fra foreningens generalforsamling i januar 2016 om mulighederne for at opnå en fleksibel TV-løsning, som sikrer at hver enkelt parcel kan få individuelle løsninger, som opfylder den enkeltes ønsker
* Forvirringen om anlægstype

YouSee meddelte først, at vort anlæg er et sløjfeanlæg, hvilket medfører en estimeret omkostning på 375.000 kr. inkl. moms til opgradering af tilslutningsinstallation og kabelnetværk i bebyggelsen.

Efter en teknisk inspektion meget senere i forløbet ændrede YouSee informationen om anlægstype til et stikledningsanlæg, hvilket medfører en væsentlig lavere omkostning på 50.000 kr. inkl. moms til opgradering af tilslutningsinstallation og med uændret kabelnetværk i bebyggelsen.

* L 138

Samtidigt med bestyrelsens arbejde med fremtidig TV-løsning behandlede Folketinget et lovforslag L 138 (Frit valg af TV-distributør, distribution af digital radio m.v.)

I henhold til det første lovforslag blev sløjfeanlæg ikke omhandlet af loven.

Dette ændrede sig ved 2. behandlingen, hvor sløjfeanlæg blev omfattet af lovforslaget med ikrafttrædelse fra 1. januar 2018.

Informationen om at vi har et stikledningsanlæg har efter Folketingets vedtagelse af L 138 medført, at vort nuværende anlæg og opsigelsesfristen i vor nuværende aftale med YouSee medfører, at lovens ikrafttrædelsesdato er 1. januar 2017.

Grundejerforeningen har derfor ikke mulighed for at fortsætte med de nuværende forhold, men skal iværksætte en opgradering af tilslutningsanlægget placeret ved den nordlige carports sydgavl.

* Model 1

YouSee overtager, opgrader og ejer anlægget fremover

*Ordlyden i tilbud fra YouSee til GRF*

*Kollektiv grundpakkeaftale – 2016 priser (med forbehold for mindre ændringer):*

*Grundpakke kr. 195,00 – opkræves via husleje/fællesomkostninger.*

*Lille tillægspakke kr. 180,00 – tillægspris til grundpakken - opkræves hos den enkelte bolig*

*Tillægspakke kr. 290,00 – tillægspris til grundpakken - opkræves hos den enkelte bolig*

*Ydermere vil husstandene få mulighed for foreningsbredbånd samt mobil.*

*Binding i 60 måneder og herefter 12 måneders opsigelse*

Grundpakke betales via grundejerforeningen med 195,- kr./pr medlem = 46.800,- kr./år

Herudover har grundejerforeningen ikke yderligere omkostninger

Tillægspakker aftales af medlemmerne med YouSee og betales direkte til YouSee.

Bestyrelsen gjorde YouSee opmærksom på, at man finder det mærkværdigt at YouSee fastholder samme bindingsperioder og pakkepriser efter konstateringen af at investeringen i opgradering af anlægget formindskedes for YouSee fra 375.000 kr. til 50.000 kr. Vi fik kun et intetsigende svar på dette.

Model 1 opfylder ikke fuldt ud det kommissorium som generalforsamlingen i januar 2016 pålagde bestyrelsen og er i modstrid med intentionen i L 138.

* Model 2

GRF betaler selv ombygningen og fortsætter med at eje anlægget.

Frivillig aftale med YouSee

*Ordlyden i tilbud fra YouSee til GRF*

*Foreningen betaler selv ombygningen og fortsætter med at eje anlægget.*

*Individuel aftale.*

*Priserne vil være følgende:*

*Individuel aftale –* ***2016*** *priser (med forbehold for mindre ændringer):*

*Grundpakke kr. 210,00 – opkræves hos den enkelte bolig*

*Mellempakke kr. 390,00 – opkræves hos den enkelte bolig*

*Fuldpakke kr. 500,00 – opkræves hos den enkelte bolig*

*Ydermere vil husstandene få mulighed for foreningsbredbånd samt mobil. Se mere i vedhæftede brochurer.*

*Binding i 24 måneder og herefter 12 måneders opsigelse.*

* Internetløsning

YouSee’s frivillige tilbud på Internet via coaxial kabel (coax-kabel)

25/5 Mbit 199,- kr./måned

50/10 Mbit 229,- kr./måned

100/20 Mbit 279,- kr./måned

300/60 Mbit 349,- kr./måned

(500/? Mbit 500,- kr./måned)

* Mobiltelefon

Frivilligt tilbud fra YouSee

* Valgtemaer

Model 1 – YouSee overtager, opgrader og ejer anlægget fremover

Grundpakke betales via grundejerforeningen 195,- kr./pr medlem = 46.800,- kr./år

Herudover har grundejerforeningen ikke yderligere omkostninger

Tillægspakker aftales med og betales direkte til YouSee.

eller

Model 2 – Grundejerforeningen opgraderer og ejer fortsat anlægget

Opgraderingstilbud fra Dansk Kabel-TV ca. 50.000 kr. inkl. moms. = indbetaling af 2.500 kr. fra de 20 medlemmer.

Serviceaftale med Dansk Kabel-TV 450,- kr. årligt pr. medlem =9.000,- kr. årligt betales via grundejerforeningen.

Ved ophør af nuværende aftale skal medlemmerne fremover vælge TV-leverandør (til coax-kabel).

1. **Afstemning**

Ved hemmelig afstemning fik

Model 2 – Grundejerforeningen opgraderer og ejer fortsat anlægget: 12 stemmer

Model 1 – YouSee overtager, opgrader og ejer anlægget fremover: 4 stemmer

**Model 2 – Grundejerforeningen opgraderer og ejer fortsat anlægget blev vedtaget.**

Kokkedal, den 16. juni 2016

Peter Baunsgaard